Trakų šv. Mikalojaus bažnyčia

Trakų šv. Mikalojaus bažnyčia (arba Trakų bernardinų bažnyčia) – buvusi bažnyčia Trakų mieste, pietinėje jo dalyje.

 Istorija 

1497 m. sudaryta sutartis akmens ir plytų mūro bažnyčios statybai, sutartis sudaryta su Niekeliu Prokopovičiumi.Bernardinų vienuolynas. 1979-11-19, Voruta.lt (tikrinta 2025-11-30). 1522 m. kovo 12 d. savo raštu Ldk Žygimantas Senasis patvirtino A. Goštautui teisę į bažnyčią, o šis be kita ko dovanojo 3 Lošakovo dvaro baudžiaunininkus.Lietuvos istorijos metraštis. 2023 metai, 2 nr. Trakų vaivada Albertas Goštautas trims šios bažnyčios kunigams paskyrė išlaikymą. Bažnyčia buvo gotikinė. 1617 m. prie jo įkurdinti bernardinai, pastatytas medinis vienuolynas. 1655 m. Rusijos kariauna bažnyčią ir vienuolyną sugriovė. Po 1661 m. atstatyta medinė bažnyčia ir vienuolynas. XVIII a. pradžioje per Šiaurės karą bažnyčią ir vienuolynas sudegė.

Iki 1739 m. pradėta statyti naują mūrinė bažnyčia, 1750 m. pašventinta. Ji buvo 53 uolekčių ilgio, 15,5 – pločio ir 18 – aukščio, su dviem bokštais. 1770–1780 m. pastatytas mūrinis vienuolynas. 1812 m. prancūzmečiu išvogti bažnyčios liturginiai reikmenys, sudegė medinės vienuolyno dalys. 1845 m. bažnyčia ir vienuolynas uždaryti, jame įkurdintos įvairios valdžiosįstaigos, o 1859 m. pertvarkytas į kalėjimą. 1865 m. nugriauti nenaudojamos bažnyčios bokštai, apie 1874 m. ji nugriauta visa.

 Šaltiniai 

 Literatūra 
 Stanislovas Mikulionis. Trakų Šv. Mikalojaus Vyskupo bažnyčios ir bernardinų vienuolyno statybos istorija. – Vilnius, Vilniaus dailės akademijos leidykla, 1993.

Kategorija:Trakai
Kategorija:Trakų rajono bažnyčios
Kategorija:Neišlikusios Lietuvos bažnyčios